לורנס איגלברגר

לורנס סידני איגלברגר (באנגלית: Lawrence Sidney Eagleburger; 1 באוגוסט 1930 – 4 ביוני 2011) היה מזכיר המדינה של ארצות הברית בשלהי כהונתו של הנשיא ג'ורג' הרברט ווקר בוש.

חייו 
איגלברגר נולד במילווקי, ויסקונסין ולמד באוניברסיטת ויסקונסין–מדיסון. בשנים 1952 – 1954 הוא שירת בצבא ארצות הברית ובשנת 1957, בסיום לימודיו האקדמיים, הצטרף לשירות החוץ. בראשית דרכו המקצועית שירת איגלברגר במספר שגרירויות וקונסוליות, ביניהן שגרירות ארצות הברית בבלגרד (1961 – 1965).

בשנת 1969 מונה איגלברגר לעוזר היועץ לביטחון לאומי הנרי קיסינג'ר, תפקיד בו הוא שימש עד 1971. הוא המשיך להחזיק בתפקידים בשירות החוץ האמריקני, בהן יועץ למשלחת ארצות הברית לנאט"ו ותפקידים במטה משרד החוץ בתקופת כהונתו של קיסינג'ר כמזכיר המדינה. בתקופת כהונתו של הנשיא ג'ימי קרטר הוא מונה לשגריר ארצות הברית ביוגוסלביה (1977 – 1980).

החל בשנת 1982 כיהן איגלברגר כסגן מזכיר המדינה לנושאים פוליטיים, התפקיד השלישי בדרג המשרד. לאחר היבחרו של ג'ורג' הרברט ווקר בוש לנשיא, הוא מונה לסגן מזכיר המדינה (התפקיד השני בדרג המשרד) ושימש גם יועץ בכיר לנשיא בנוגע להתפרקות יוגוסלביה. לאחר התפטרותו של מזכיר המדינה ג'יימס בייקר, מונה איגלברגר תחתיו ושירת בתפקיד בחודשיים האחרונים לכהונת ממשל בוש.

משנת 1998 עמד איגלברגר בראש הוועדה הבינלאומית לתביעות ביטוח מתקופת השואה. כמו כן הוא היה חבר בקבוצת היועצים לנשיא ג'ורג' ווקר בוש לענייני עיראק ויו"ר הפורום למדיניות בינלאומית (עמותה).

נפטר ב-4 ביוני 2011 לאחר מחלה ממושכת

קישורים חיצוניים

הערות שוליים 

ערכים שבהם תבנית בריטניקה אינה מתאימה
בוגרי אוניברסיטת ויסקונסין–מדיסון
מזכירי המדינה של ארצות הברית
משנים למזכיר המדינה של ארצות הברית
תתי מזכיר המדינה לעניינים מדיניים
סגל מחלקת המדינה של ארצות הברית
דיפלומטים אמריקאים
חברי הקבינט של ארצות הברית בממשל ג'ורג' הרברט ווקר בוש
חברי המפלגה הרפובליקנית (ארצות הברית)
שגרירי ארצות הברית
שגרירים ביוגוסלביה
אישים הקבורים בבית הקברות הלאומי ארלינגטון
אמריקאים שנולדו ב-1930
אמריקאים שנפטרו ב-2011